open-index/open-wikipedia-markdown huggingface dataset:
Nordic Institute for Interoperability Solutions

**MTÜ Nordic Institute for Interoperability Solutions** ehk **NIIS** on Tallinnas paiknev mittetulundusühing, mis rajati Eesti ja Soome ühise koostööorganisatsioonina piiriüleste digitaalsete lahenduste arendamiseks. NIIS arendab ja haldab X-Road’i.

Instituudi tegevust ehk X-Road’i tuumtarkvara arendamist rahastavad Eesti ja Soome võrdselt liikmemaksu kaudu.

## Ajalugu
2013. aasta detsembris sõlmisid Eesti peaminister Andrus Ansip ja Soome peaminister Jyrki Katainen koostöömemorandumi, mille üheks keskseks punktiks oli koostöö riiklike andmevahetuskihtide arendamisel. See oli väidetavalt maailma esimene digiallkirjastatud valitsustevaheline kokkulepe.

Soome alustas X-tee andmevahetuskihi kasutuselevõttu 2015. aastal ning Soome andmevahetuskihi nimi on Suomi.fi-palveluväylä  (inglise keeles *Suomi.fi Data Exchange Layer*). Sealt alates otsiti võimalusi ühiseks X-tee (inglise keeles samuti *X-tee*) arendamise ja haldamise korraldamiseks.

2017. aasta 7. märtsil allkirjastasid Eesti ettevõtlus- ja infotehnoloogiaminister Urve Palo ning Soome väliskaubandus- ja arenguminister Kai Mykkänen koostöölepingu ühise mittetulundusühingu loomiseks. Leping sai allkirjad Kersti Kaljulaidi riigivisiidi ajal Helsingisse ning lepingu osapooled olid Majandus- ja kommunikatsiooniministeerium ning Soome rahandusministeerium. Asutamisleping sai allkirjad juunis ning mittetulundusühing kanti registrisse 20. juunil 2017.

X-tee tuumtarkvara arendus liigutati Riigi Infosüsteemi Ametilt (RIA) ja Väestöre kisterikeskuselt (VRK) üle NIIS’I ning sellest hetkest alates nimetatakse X-Road’iks ainult seda tuumtarkvara, mida arendab NIIS. Küll jäi RIA kätte X-tee Eesti keskkonna haldamine ning samuti pakuvad nad jätkuvalt X-teed teenusena Eestis.

Veebruaris 2018 valmis tehniline lahendus, millega muutus võimalikuks andmete vahetamine X-tee kaudu Eesti ja Soome vahel.

2018. aasta septembris sõlmiti partnerluskokkulepe Islandi ja NIISi vahel. Islandi riikliku andmevahetuskihti, mis põhineb X-Road’i tuumtarkvaral, nimi on Straumur.

## Viited

## Välislingid
* Koduleht
* X-road community
Karatara

**Karatara** on asula Lõuna-Aafrika Vabariigis Lääne-Kapimaa provints Garden Route'i ringkonnas Knysna vallas.

Lõuna-Aafrika Vabariigi 2011. aasta rahvaloenduse andmetel oli Karatara elanikest värvilisi 56,48%, valgeid 40,11%, mustanahalisi aafriklasi 2,84% ja teisi 0,57%. Afrikaani keelt pidas emakeeleks 94,85%, inglise keelt 2,52% ja tsvana keelt 0,92%.

## Viited
Brisbane Roar FC

**Brisbane Roar Football Club** on Austraalia jalgpalliklubi, mis tegutseb Queenslandi osariigis Brisbane'is. Ta mängib Austraalia kõrgliigas A-League.

Klubi on asutatud 1957. aastal nimega **Hollandia-Inala**. Hiljem on klubi kandnud nimesid **Brisbane Lions** ja **Queensland Roar**. Praeguse nime sai klubi hooajal 2009–10.

Brisbane Roar on tulnud kahel korral A-League'i põhihooaja meistriks ja kolmel korral A-League'i finaalseeria võitjaks. Hooaegadel 2010–11 ja 2013–14 võideti nii põhihooaeg kui ka finaalsari. 2010. aasta septembrist kuni 2011. aasta detsembrini püsis Brisbane Roar Austraalia kõrgliigas kaotuseta 36 mängu järjest, mis on liiga rekord.

Klubi kodustaadion on Dolphin Oval, mis mahutab 11 500 pealtvaatajat.

Brisbane Roaril on ka oma naiskond, mis mängib Austraalia naiste kõrgliigas W-League.

## Praegune koosseis
*Seisuga 10. detsember 2020*

## Saavutused
*A-League
****Põhihooaja meister** (2): 2010–11, 2013–14
**Teised kohad (1): 2011–12
*A-League'i finaalsari
****Võitja** (3): 2011, 2012, 2014

## Peatreenerid
*  Miron Bleiberg (2005–2006)
*  Frank Farina (2006–2009)
*  Ange Postecoglou (2009–2012)
*  Rado Vidošić (2012)
*  Mike Mulvey (2012–2014)
*  John Aloisi (2015–2018)
*  Robbie Fowler (2019–2020)
*  Warren Moon (2020–)

## Viited

## Välislingid
* Klubi koduleht
Bučiūnai

**Bučiūnai** on küla Leedus Rokiškise rajoonis Obeliai vallas. Aastal 2001 oli külas 77 elanikku.

Küla lähistel asub Butkūnai 241 puurauk, mis on Bičinūai kihistu stratotüüp. Ka kihistu ise on saanud nime selle küla järgi.

## Viited

## Välislingid
*Küla portaalis vietoves.Lt
Ärireis

**Ärireis** on töö eesmärgil teise riiki reisimine. Ärireis sisaldab kõiki olulisi elemente: transporti, majutust ning vabaaja tegevusi. Ärireisi eristavad tavalisest reisist töökohustused, mille pärast teise riiki minnakse.  

## Ärireiside trendid
Kasvavaks trendiks ärireisidel on vaba aja sidumine töökohustustega ehk bleisure. Teise riiki reisimisel kasutatakse võimalust tutvuda kohaliku kultuuri ning vaatamisväärsustega. Ärireisijad hindavad oluliseks vaba aja tegevuseks golfi mängimist.    

Ärireisijad peavad majutusasutust valides oluliseks heal tasemel tehnoloogia ning Wi-Fi olemasolu. Samuti hinnatakse mugavust ning väärtustatakse 24/7 check-in’i võimalust. Ärireisijad väärtustavad ka majutusasutuse mugavust ning moodsat disaini.  

Üha kasvavamaks trendiks ärireiside maastikul on kodumajutuse kasutamine. Airbnb on loonud programmi nimega Business Travel, mille eesmärk on muuta kodumajutuse kasutamine ettevõtete jaoks käepärasemaks. Läbi selle soovitakse pakkuda ärireisijatele personaalsemat lähenemist ning külalislahkemat ja paremat teenust.  

## Vaata ka
*Äriturism

## Viide
Frey (Liivimaa aadlisuguvõsa)

**Frey** oli Liivimaa aadlisuguvõsa.

## Ajalugu
Freyd võisid olla pärit Saaremaalt, kus üks neist oli mõisaomanik. Viimase poeg Johann Gustav Frey (suri pärast 1795) oli Liivimaal Vana-Kuuste mõisa rentnik. 1795. aasta 22. augustil (vkj) omandas ta Püha Rooma keisrilt aadlidiplomi (rüütel). Tema pojast Peter Heinrich von Freyst (1757−1833) sai vaimulik ja ta teenis ligi 50 aastat Püha pastorina (1785−1833). Kuna tema meessoost järeltulijad surid noorelt, oli ta oma suguvõsa viimane esindaja.

## Suguvõsa liikmeid
*Peter Heinrich von Frey (1757−1833), Püha pastor, Saaremaa konsistooriumi assessor

## Frey suguvõsa mõisavaldused
*Liivimaa läti distrikt:
**Rūstuži (*Rüssel*) (1765−1772)

## Viited

## Kirjandus
*Taube, Michael Frh. von. *Die Concepte zu den Standes-Erhöhungs-Diplomen für kaiserlich-russische Staats-Unterthanen in deutschen und österreichlischen Adels-Archiven*. – Jahrbuch für Genealogie, Heraldik und Sphragistik. 1903. Mitau: Gedruckt bei J. F. Steffenhagen und Sohn, 1905. Lk 49-86. Siin: lk 57.

## Välislingid
*Frey suguvõsa aadlivapp saidil archivinformationssystem.at
Juliana Donald

**Juliana Donald** (sündinud 1. jaanuaril 1964 Washingtonis Columbia ringkonnas) on Ameerika Ühendriikide näitleja.

## Välislingid
*
Adzes

**Adzes** (vanasti ka **Adze** ja **Adzmuiža**) on küla (*mazciems*) Lätis Kuldīga piirkonnas Gudenieki vallas. Küla asub merepinnast 35 meetri kõrgusel Rīva jõe kaldal, valla keskusest Gudeniekist 7,5, piirkonna keskusest Kuldīgast 42 ja Riiast 200 kilomeetri kaugusel.

Adzese küla kujunes Adze mõisa (*Adsen*) juurde. Küla all asub kõige rikkalikum nafta leiukoht Läti maismaa-aladel.

Küla järgi on nime saanud Adze kihistu. Sealne 6. puurauk on ka selle kihistu stratotüüp. 

Külas kasvav mänd ümbermõõduga 2,7 meetrit ja tammed ümbermõõtudega 5,08 ja 5,7 meetrit on looduskaitse all. 

## Viited
Central Coast Mariners FC

**Central Coast Mariners Football Club** on Austraalia jalgpalliklubi, mis tegutseb Uus-Lõuna-Walesis Gosfordis. See mängib Austraalia kõrgliigas A-League.

Klubi asutati 2004. aastal ning see oli üks kaheksast esimesest klubist, mis hakkas A-League'is mängima.

Central Coast Mariners on tulnud kahel korral A-League'i põhihooaja meistriks ja 2013. aastal ka finaalseeria meistriks. Lisaks on neljal korral osaletud AFC-i Meistrite Liigas.

Klubi kodustaadion on Central Coast Stadium, mis mahutab 20 059 pealtvaatajat.

Central Coast Marinersi suurimaks rivaaliks on Newcastle Jets ning kahe klubi vahel toimuvad derbimängud on tuntud nime all F3 Derby – see on saanud nime maantee järgi, mis Gosfordi ja Newcastle'it ühendab.

## Praegune koosseis
*Seisuga 18. detsember 2020*

 

## Saavutused
*A-League
****Põhihooaja meister** : 2007–08, 2011–12
**Teised kohad (2): 2010–11, 2012–13
*A-League'i finaalseeria
****Võitja** (1): 2013
**Teised kohad (3): 2006, 2008, 2011

## Peatreenerid
*  Lawrie McKinna (2004–2010)
*  Graham Arnold (2010–2013)
*  Phil Moss (2013–2015)
*  Tony Walmsley (2015–2016)
*  Paul Okon (2016–2018)
*  Mike Mulvey (2018–2019)
*  Alen Stajcicv (2019–2021)
*  Nick Montgomery (2021–)

## Rekordid
* Enim mänge klubi särgis – John Hutchinson (271 mängu aastatel 2005–2015)
* Enim väravaid klubi särgis – Matt Simon (57 väravat aastatel 2006-2012, 2013–)

## Viited

## Välislingid
* Klubi koduleht
Viasat

**Viasat** on Rootsi satelliit-digitelevisiooniteenuse pakkuja, mis edastab telekanaleid satelliitside abil (ASTRA 4A & SES 5 4.9°E).

Kanalite vastuvõtuks on vajalik paraboolantenn (rahvakeeli "satipann" või "taldrik"). Signaal liigub antennist digiboksi, mis "tõlgib" signaali pildiks ja heliks ning edastab selle telerisse. Satelliittelevisiooni eeliseks on võimalus edastada televisiooni- ja raadiokanaleid väga laiale territooriumile, sealhulgas piirkondades, kuhu sageli maapealne telesignaal või kaabeltelevisioon ei ulatu.

Viasatil on ka omakanalid: TV1000, TV1000 Action, TV1000 Russkoje Kino, Viasat History, Viasat Nature, Viasat Explore, Viasat Golf, Viasat Motor, Viasat Hockey, Viasat Fotboll.

Viasati omanik on Nordic Entertainment Group.

## Vaata ka
* AS TV Play Baltics
Kollavestide liikumine

**Kollavestide liikumine** (prantsuse keeles *Mouvement des gilets jaunes*, hääldatud [ʒilɛ ʒon]) on poliitiline liikumine, mis sai alguse internetis 2018. aasta mais. Tänavameeleavaldused algasid Prantsusmaal 17. novembril 2018 ja levisid kiiresti Vallooniasse Belgias. Meeleavaldused said alguse kütusehinna tõusust, elukalliduse kasvust ja töökohtade kadumisest. Protestijad nõuavad kütuse hinna langetamist, rikastele kõrgemate maksude taastamist, miinimumpalga tõstmist ja Prantsusmaa presidendi Emmanuel Macroni tagasiastumist.

Liikumise juhid valisid kollase helkurvesti meeleavalduste sümboliks, sest alates 2008. aastast on mootorratturid Prantsusmaal seadusega kohustatud helkurvesti kandma, peale selle on helkurveste igal pool saada, need on odavad ja sümboolsed.

15. detsembril 2018 oli üle Prantsusmaa väljas rohkem kui 10 000 lisapolitseinikku, kes hoidsid korda kollavestide meeleavalduste ajal. Toulouse'is lasi politsei protestijate suunas pipragaasi.

## Viited
Paul Neerot

**Paul Neerot** (13. august 1922 – 4. september 1988) oli Eesti NSV partei-, riigi- ja ametiühingutegelane.

Aastatel 1956–1959 oli ta EKP Rakvere Rajoonikomitee I sekretär.

Aastatel 1959–1971 oli ta Eesti NSV Ametiühingute Nõukogu esimees. 1961. aastal valiti ta EKP Keskkomitee büroo liikmeks.

Ta oli Eesti NSV Ülemnõukogu V, VI ja VII koosseisu liige, aastatel 1959–1971 Eesti NSV Ülemnõukogu Presiidiumi liige.

1980. aastast oli ta Eesti NSV Rahvakontrolli Komitee esimehe esimene asetäitja.

Ta on maetud Tallinna Metsakalmistule.

## Viited

## Välislingid
*Rahvusarhiivi fotoinfosüsteem FOTIS. Paul Neerot (1963)
Petri Sarvamaa

**Petri Ilari Sarvamaa** (sündinud 15. septembril 1960 Joensuus) on Soome  poliitik, ta kuulub Rahvuslikku Koonderakonda. Ta on aastatel 2012–2024 Euroopa Parlamendi liige, kuuludes Euroopa Rahvapartei fraktsiooni.
Puppey

**Clement Ivanov** (sündinud 6. märtsil 1990) on eesti elukutseline "Dota 2" mängur, kes kasutab mängijanime **Puppey**. Teda peetakse Eesti kõige edukamaks e-sportlaseks ja ta on turniiridel teeninud kokku üle kahe miljoni dollari. Tänu heale inglise keele oskusele on tal olnud võimalus mängida Euroopa parimates meeskondades. Puppey on tuntud eksperimenteerijana, kes valdab kõiki DotA rolle. 

## DotA
Puppey on mänginud mitmes edukas meeskonnas, nagu KingSurf.international ja Nirvana.international. Kuigi ta mängis DotA ajal peamiselt toetajana, oli Puppey osav kõigis rollides.

## DotA 2
### Koos Natus Vincerega
Puppey alustas DotA 2 võistluskarjääri Natus Vincere meeskonnas, kellega osaleti 2011. aastal rahvusvahelisel võistlusel. Nad ei kaotanud võistlusel ühtegi mängu ja võitsid 1 000 000 dollarit. Samuti võitsid nad turniiri Electronic Sports World Cup ja said auhinnaks 12 000 dollarit. Mõlemal turniiril näitas Puppey head mängu kangelasega Chen. Kui Natus Vincere kapten 2011. aasta oktoobris lahkus, sai Puppeyst meeskonna uus kapten. Pärast 2014. aastal Dota 2 Champions League Season 2 võitmist hakkas Natus Vincere tee allamäge minema ning nad jäid järgmisel rahvusvahelisel võistlusel 7.-8. kohta jagama. Seejärel lahkus Puppey Natus Vincere meeskonnast.

### Koos Team Secretiga
Tema esimene suurem edu Team Secretiga oli ESL One Frankfurti turniirivõit, millega kaasnes 120 000 dollarit auhinnaraha. Kuigi neid peeti 2015. aasta rahvusvahelisel võistlusel favoriitideks, jäid nad jagama 7.-8. kohta ja teenisid 830 000 dollarit. Pärast turniiri tekkisid meeskonnas sisepinged, mistõttu vahetati välja mõned meeskonnaliikmed. Uue meeskonnaga saavutasid nad turniiridel The Frankfurt Major ja ESL One New York teise koha ning võitsid 2015. aastal turniirid Nanyang DotA 2 Championships ja MLG World Finals.

## Viited

## Välislingid
* Strom. S. (2015). Puppey’s Concern for Order and Competition.
Toomas Lasmann

**Toomas Lasmann** (sündinud 12. septembril 1944) on eesti telerežissöör, raadiodiktor ja filmitekstide lugeja.

## Elukäik
Toomas Lasmann on lõpetanud Tallinna 20. Keskkooli. Kooliajal osales rahvateatris Noorus.

Eesti NSV Teatriühingu lavakunstistuudios õppis ta näitlemist aastatel 1966–1968 (lavakõne õpetajad Leo Martin, Kaarel Toom, Aksel Küngas), 1972 õppis Moskvas telerežissööride kursustel, 1973–1978 õppis Tallinna Pedagoogilises Instituudis kultuurharidust ja näitejuhtimist, mille lõpetas *cum laude*. 

Töötas esmalt  Eesti Raadios diktorina ning jätkas ETVs režissööri abina.1965. aastal asus tööle Eesti Televisiooni režissööri abina, hiljem Horoskoobi režissööri assistendina ning 1979–1996 režissöörina. On filmi- ja seriaalitekste on peale lugenud alates 1968. aastast. On lugenud filmitekste ka telekanalitele TV1 ja TV3.

## Režissööritöid
* InC, esimene oma saade
* 1975 Noodijoontel. Balletikontrastid
* 1. aprill 1975 Henry Purcell "Dido ja Aeneas" ooperi salvestus stuudios, Georg Otsa viimane esinemine 
* 1978 Videofilm "Alla Pugatšova teater", film, esindas NSV Liidu muusikafilmide festivalil Šveitsis
* 1979 "Üllatusmuusika. Bruno Lukk"
* 1979 Neeme Järvi Metropolitan Operas
* saatesarjad "Muusikaelu", "Tarmo album", "Kuumuusika", "Fermaat" 
* 1980 "Rahvakunstnikud. Eino Tamberg"
* 1981 "Mets mühama. Artur Rinne"
* 1983 Eesti Telefilm "Kesk voogavat balli"
* 1984–1986 "Estraaditähestik. Tõnu Aav, ansambel "Laine", Lia Laats, Ita Ever, Ervin Abel, Sulev Nõmmik, Uno Naissoo, Heli Lääts, Lev Leštšenko, Tõnis Mägi, Meelejahutaja, Uno Loop jne. 
* 1984 G. Donizetti ooper "Rügemendi tütar" Estonia lavastus
* 1984 Vanemuise I muusikasajand (režissöör ja saatejuht)
* 1986 G. Verdi / A. Mikk "Traviata" Estonia lavastus
* 1986 Etenduse salvestus P. Tšaikovski ooper "Jevgeni Onegin"
* 1988 Eduard Tubin ooper "Reigi õpetaja" Estonia lavastus
* 1988 Heli jälg. Els Vaarman
* 1988–1992 "Joonase tulemine" Rudolf Tobiase suuroratooriumi "Jonase lähetamine" saamisloost
* 1990 "Igihaljaid meloodiaid. Tarmo Pihlap" kolm osa
* 1990 "Avada valgusesse aken. Eduard Tubin – 85"
* 1990 "Meil aiaäärne tänavas. Eduard Tubina elu" kaks osa
* 1993 Dokumentaaljutustus "Kojutulek" (Rudolf Tobiase elust) kaks osa
* 1993 Eduard Tubin / A. Mikk ooper "Barbara von Tisenhusen" Estonia lavastus 
* 1994 Käbi Laretei kontserdid Eestis 
* 1995 Tenor Naan Põld (portreesaade) 

## Filmitekstide pealelugejana
* Kapten Tenkes 1969/70, 1974, 1986
* "Neli tankisti ja koer"
* "Marek Pieguse ebatavalised seiklused" 1974
* "Koer Cywili" seiklused 1974, 1975
* "Kaalul on rohkem kui elu" 1971/72, 1973, 1976
* "Seitseteist kevadist hetke" 1974, 1985
* "Entusiastid" 1984
* "Varjud kaovad keskpäeval"
* "Metsik roos" 1993–1994
* "Kodus ja võõrsil" 1994–1997
* “Kolm musketäri”,

## Tunnustus
*2014 – Kuldmikrofon, Eesti Ringhäälingute Liidu väljaantav eetriajakirjaniku aastaauhind
*2020 – Valgetähe V klassi teenetemärk

## Viited
Södra Sandby

**Södra Sandby** on küla Rootsis Skåne läänis ja Lundi vallas, Södra Sandby distrikti halduskeskus.

Asula tekkis 1906. aastal rajatud ja praeguseks suletud Lundi–Revinge raudtee ühe jaama juurde. Sealne kirik rajati XI sajandi lõpus. Külas asuvad ka aastal 1820 rajatud tuulik ja aastal 1903 rajatud viinavabrik.

Külas on neli kooli, neist üks keskkool.

196. aastal sündis külas Rootsi ratsutaja Rolf-Göran Bengtsson.

Södra Sandby järgi on nime saanud ordoviitsiumi Sandby lade.

## Viited
Koringberg

**Koringberg** on asula Lõuna-Aafrika Vabariigis Lääne-Kapimaa provintsis West Coasti ringkonnas Swartlandi vallas.

Asula on rajatud 1923. aastal. Koringberg on saanud nime selle järgi, et asub nisukasvatuspiirkonnas. Koringberg tähendab afrikaani keeles tähendab 'nisumägi'.

Lõuna-Aafrika Vabariigi 2011. aasta rahvaloenduse andmetel oli Koringbergi elanikest värvilisi 85,01%, valgeid 11,29%, mustanahalisi aafriklasi 3,21%, India või Aasia päritolu inimesi 0,08% ja teisi 0,49%. Afrikaani keelt pidas emakeeleks 95,52% inimesi ja inglise keelt 3,80%.

## Viited
Eendekuil

**Eendekuil** on asula Lõuna-Aafrika Vabariigis Lääne-Kapimaa provintsis West Coasti ringkonnas Bergrivieri vallas.

Lõuna-Aafrika Vabariigi 2011. aasta rahvaloenduse andmetel oli Eendekuili elanikest värvilisi 89,28%, valgeid 6,47%, mustanahalisi aafriklasi 2,22%, India või Aasia päritolu inimesi 1,11% ja teisi 0,92%. Afrikaani keelt pidas emakeeleks 96,93% inimesi, tsvana keelt 0,72% ja inglise keelt 0,72%.

## Viited
Leipoldtville

**Leipoldtville** on asula Lõuna-Aafrika Vabariigis Lääne-Kapimaa provintsis West Coasti ringkonnas Cederbergi vallas.

Leipoldtville on asutatud 1905. aastal.

Lõuna-Aafrika Vabariigi 2011. aasta rahvaloenduse andmetel oli Leipoldtville'i elanikest värvilisi 79,53%, valgeid 11,07%, mustanahalisi aafriklasi 7,72% ja India või Aasia päritolu inimesi 1,68%. Afrikaani keelt pidas emakeeleks 95,97% inimesi ja inglise keelt 1,68%.

## Viited
Dwarskersbos

**Dwarskersbos** on asula Lõuna-Aafrika Vabariigis Lääne-Kapimaa provintsis West Coasti ringkonnas Bergrivieri vallas. Dwarskersbos asub Atlandi ookeani rannikul, Velddrifist ligikaudu 12 km kirdes.

Lõuna-Aafrika Vabariigi 2011. aasta rahvaloenduse andmetel oli Dwarskersbosi elanikest valgeid 57,46%, mustanahalisi aafriklasi 29,85%, värvilisi 9,70%, India või Aasia päritolu inimesi 2,69% ja teisi 0,15%. Afrikaani keelt pidas emakeeleks 94,29% inimesi ja inglise keelt 4,47%.

## Viited
Kodakondsusest loobumine

**Kodakondsusest loobumine** on vabatahtlik kodakondsusest lahtiütlemine. See ei ole võrdväärne kodakondsuse kaotamisega, mis on sunniviisiline kodakondsuse äravõtmine.

## Ajalugu
Üldise õiguse ehk angloameerika õiguse (inglise keeles *common law*) järgi polnud kuni 19. sajandi teise pooleni võimalik kodakondsusest loobuda, kuna üldise õiguse alatise lojaalsuse põhimõtte järgi polnud kodanikul õigust oma kohustustest valitseja ees lahti öelda. 

Riikide tahtmatus kodumaalt lahkumist õiguslikult tunnustada oli suureks probleemiks Ameerika Ühendriikides, kuhu tuli palju immigrante. 1812. aasta sõja põhjustas osaliselt asjaolu, et Suurbritannia tahtis Suurbritannias sündinud Ameerika Ühendriikide kodanikke sundkorras värvata Briti kuninglikku laevastikku. Ühendriikidesse sisserännanutele kohaldati mõnikord nende võõrast kodakondsusest tulenevaid kohustusi ka kodumaal viibides. Vastuseks võttis Ameerika Ühendriikide valitsus vastu 1868. aasta ekspatrieerimisakti ning sõlmis Bancrofti lepped, millega tunnustati õigust kodakondsusest omal soovil lahti öelda. 

1948. aastal vastu võetud inimõiguste ülddeklaratsiooni artikkel 13 punkt 2 sätestab isiku õiguse lahkuda mis tahes riigist, kaasa arvatud oma kodumaalt, ning artikkel 15 punkt 2 isiku õiguse muuta oma kodakondsust.

## Loobumise põhjused

Kodakondsusest loobutakse eelkõige topeltkodakondsusega seoses, kui teine kodakondsus on omandatud automaatselt ning võib olla ebasoovitav, kuna paljudes riikides ei ole topeltkodakondsus lubatud või kaasnevad sellega õiguslikud kitsendused. Mõned inimesed loobuvad kodakondsusest  ajateenistuse või maksuvõlgade tagasimaksmise vältimise eesmärgil. Inimesed võivad kodakondsusest loobuda ka selleks, et vältida ebalojaalset kuvandit. Isegi riikides, kus topeltkodakondsus on lubatud, nagu näiteks Austraalias, Jamaicas ja Pakistanis, sätestavad valimisseadused, et poliitikutel ei tohi olla lojaalsuskohustust ühegi välisriigi ees. Tuntud eestlastest on kodakondsusest loobunud näiteks Toomas Hendrik Ilves, kes loobus USA kodakondsusest 1993. aastal.

## Eesti kodakondsusest loobumine
Eesti kodakondsuse seaduse kohaselt võib isiku Eesti kodakondsusest vabastada Vabariigi Valitsuse otsusega, kui isik on selleks soovi avaldanud. 
Kodakondsusest loobuda sooviv isik peab esitama sooviavalduse volitatud valitsusasutusse. Alla 15-aastase alaealise või täisealise piiratud teovõimega isiku eest esitab dokumendid tema vanem, eestkostja või eestkosteasutus. 
Valitsus võib kodakondsusest vabastamisest keelduda, kui:
* tagajärjeks on isiku kodakondsusetus;
* isikul on täitmata kohustused Eesti riigi ees.

## Viited
August Sanga nimeline luuletõlke auhind

**August Sanga nimeline luuletõlke auhind** on 2018. aastal Sihtasutuse Kultuurileht kirjandusväljaannete asutatud auhind, mis määratakse ühe aasta jooksul, augusti algusest augusti alguseni ilmunud parima eestikeelse tõlkeluuletuse eest. Auhind on nimetatud luuletaja ja tõlkija August Sanga järgi ning antakse üle 30. septembril, rahvusvahelisel tõlkijate päeval.

## Laureaadid
* 2018 – Järvi Kokla, Heli Laaksoneni edelasoome murdest hiiu keelde tõlgitud luuletuse "Pallaad" eest (kogumikust "Ole ise!", EKSA 2017)
*2019 – Hendrik Lindepuu, Anna Świrszczyńska poola keelest tõlgitud luuletuse "Talunaine" eest (kogumikust "Ma ehitasin barrikaadi", Hendrik Lindepuu Kirjastus 2019)
*2020 – Carolina Pihelgas, Pablo Neruda hispaania keelest tõlgitud soneti "XLVI" eest (kogumikust "Armastusluuletused", Kaksikhammas 2019)
*2021 – Märt Väljataga, Philip Larkini inglise keelest tõlgitud luuletuse "Vers de société" eest (ajakirjast Vikerkaar 2021, nr 1–2)
*2022 – Paul-Eerik Rummo, Paavo Haavikko soome keelest tõlgitud luuletuse "Teine luuletus" (poeemist "Talvepalee") eest (ajakirjast Looming 2021, nr 8; raamatust "Kogutud luuletused", EKSA 2021)
*2023 – Maarja Kangro, Halõna Kruki ukraina keelest tõlgitud luuletuse "Inimkonna ajalugu" eest (ajakirjast Looming 2023, nr 3)
*2024 – Mirjam Parve, Miklós Radnóti ungari keelest tõlgitud luuletuse "Otsisklev ood" eest (Mirjam Parve luulekogust "Varjukeha", Puänt 2023) 
*2025 – Anna Verschik, Julija Mussakovska ukraina keelest tõlgitud luuletuse "*Õitseb magnoolia võõras aias" eest (kogumikust "Kas rabelen välja sellest tusast?", EKSA 2025) 

## Viited
Maiade sinine

**Maiade sinine** (hispaania keeles *azul maya*) on kergelt roheka varjundiga heledatooniline erksinine tehispigment, mida kasutasid seinamaalingutes ja keraamika maalimisel Kolumbuse-eelse Mesoameerika kultuurid, eelkõige asteegid ja maiad.

Osaliselt baseerub maiade sinisel sinine tehispigment MayaCrom Blue B2050, mille valmistamisprotsess töötati välja originaalvärvi uurimise käigus USA-s Texase ülikoolis ja mis rahvusvahelises värvainete indeksis kannab
tähist C.I. PB 82 (Pigment Blue 82).

## Koostis
Maiade sinine on orgaanilisi ja anorgaanilisi koostisaineid sisaldav segu, põhiosas moodustavad selle *añil*-taime (*[[Indigofera suffruticosa]]*, asteegi keeles *xuiquilitl*) lehtedest saadud sinise värvainega värvitud looduslikud valged savid atapulgiit ja montmorijoniit. Vähesel määral on leitud värvis ka teisi mineraale. Sinise tooni varjund võis sõltuda värvi valmistamisel kasutatud temperatuurist ja säilitavaks kolmandaks komponendiks lisati kopaalvaiku.

## Kasutamine
Esimesed jäljed maiade sinise kasutamisest pärinevad maiade kultuuri klassikaliset perioodist, mis algas aastal 500. Sinise värvi kasutamise traditsioon jätkus 16. sajandini Mexico kloostrites, eriti tuntud on mehhiko kunstniku, põlisrahvusest kristlase Juan Gersóni maalingud frantsiskaani kirikus Tecamachalcos. Pärast 16. sajandit värvi valmistamise ja kasutamise oskus Mehhikos hääbus, aga Kuubalt on leitud värvi kasutust isegi nii hilisest ajast kui 19. sajand.

Erakordselt hästi säilinud sinist värvi on leitud seinamaalinguilt Chichén Itzás ja Bonampakis, keraamikalt ja pisiplastikalt, aga ka pinnasest arheoloogilistel kaevamistel kultuskohtades, mis on viinud uurijad mõttele, et inimohvrid kaeti enne ohvritalitust sinise värviga.

## Pildid

Pilt:Standing Male Figurine with Removable Mask LACMA M.76.157a-d.jpg|Maiade sinisega maalitud savikujuke
Pilt:LA PROSECION.jpg|Protsessiooni kujutav seinamaal Bonampaki templis
Pilt:Bonampak - panoramio (1).jpg|Maalingutega kaetud pseudovõlvlagi Bonampaki templis
Pilt:Bonampak, Chiapas. 10.JPG|Teine laemaaling
Pilt:Lidded effigy container in the form of a diving god, Maya, Northern Belize or Quintana Roo, Mexico, c. 1500 AD, ceramic, post-fire polychrome paint - Princeton University Art Museum - DSC07161.jpg|Sukelduvat jumalat kujutav savinõu-hauapanus, u 1500
Pilt:Juangerson.jpg|Juan Gersoni maalitud stseen, millel on kasutatud maiade sinist
Pilt:TecamachalcoPue.JPG|Juan Gersoni maalingutega lagi Tecamachalco frantsisklaste kirikus Puebla osariigis, 1562


## Muud

On olemas veebivärvi toon nimega *Maya blue*.

## Vaata ka
* Hani sinine
* Egiptuse sinine

## Viited

## Välislingid
* Maiade sinise uurimist käsitlev veebileht (inglise keeles)
* Keerukat kostüümi kandev kujuke Metropolitani Kunstimuuseumis
* Krokodillikujuline muusikariist Metropolitani Kunstimuuseumis
Brian T. Delaney

**Brian Thomas Delaney** (sündinud 17. novembril 1976 Philadelphias) on Ameerika Ühendriikide näitleja.

## Välislingid
*
Band-Maid

**Band-Maid** on Jaapani *[[hard rock]]*-bänd. See loodi aastal 2013.

## Koosseis
*Miku Kobato – kitarr, vokaal
*Kanami Tōno – kitarr
*Akane Hirose – trummid
*Misa – basskitarr
*Saiki Atsumi – vokaal

## Diskograafia
### Stuudioalbumid
* "Maid in Japan" (2014)
* "New Beginning" (2015)
* "Brand New Maid" (2016)
* "Just Bring It" (2017)
* "World Domination" (2018)
* "Conqueror" (2019)
* "Unseen World" (2021)
* "Epic Narratives" (2024)

### Singlid
* "Ai to Jōnetsu no Matador" (2014)
* "YOLO" (2016)
* "Daydreaming/Choose Me" (2017)
* "Start Over" (2018)
* "Glory" (2019)
* "Bubble" (2019)
* "Different" (2020)
* "Sense" (2021)

## Viited

## Välislingid

* Band-Maid ametlik koduleht
Katy lade

**Katy lade** on ordoviitsiumi ladestu ülemordoviitsiumi ladestiku  globaalne kronostratigraafiline üksus (lade). Seda hakkas esimesena eristama Stig Bergströmi juhitud töörühm aastal 2006. Lade on nime saanud Oklahomas Atoka maakonnas asuva Katy järve järgi. Lademe alumist piiri määratleb  graptoliit *[[Diplacanthograptus caudatus]]*e esmakordne ilmumine Black Knobi mägedes Atokas Oklahomas, lademe ülempiiri märgib   graptoliit *[[Metabolograptus extraordinarius]]*e esmakordne ilmumine Wangjiawani piirpaljandi põhjalõigus Yichangi linna lähistel Hubeis. 

Katy lade lasub Sandby lademel ja see lamab Hirnanti lademe all. Lademe vanus on 455,8...445,6 miljonit aastat. Eestis vastavad sellele Pirgu, Vormsi, Nabala, Rakvere ja Oandu lade, osaliselt ka Keila lade.

Lademes eristatakse Narotši kihistut.

Suurbritannia regionaalses stratigraafias vastavad Katy lademele Cheney, Streffordi, Pusgilli, Cautley ja Rawthey lade, Põhja-Ameerikas Chatfieldi Edeni Maysville'i lade ja Richmondi lade. Austraalias vastab sellele Bolinda lademe alumine osa, Chewtoni lade ja Eastoni lade, Siberis Dolbori lade, Nirunda lade ja Buri lade, Vahemere&Põhja-Gondwana piirkonnas Kralodvori lademe ülemine osa ja Berouni lademe ülemine osa. Hiinas vastavad sellele Chientangkiangi lade ja Neichiashani lademe ülemine osa.

## Viited
Hirnanti lade

**Hirnanti lade** on ordoviitsiumi ladestu ülemordoviitsiumi ladestiku  globaalne ja kohati ka regionaalne kronostratigraafiline üksus (lade). Seda hakkas esimesena eristama Bevis Bancroft aastal 1933.  Algselt tähistas see Cwm Hirnanti oru järgi nime saanud Hirnanti lubjakivi ja sellega seotud settekivimeid. Aastal 1966 laiendasid  D. A. Bassett, Harry Blackmore Whittington ja A. Williams lademe määratlust, nii et see hõlmas kõiki Foel-y-Ddinase piirkonna lubimudast tekkinud kivimeid ja lade omandas tänapäevased mõõtmed. 

Rahvusvaheline Stratigraafiakomisjon üritas algselt ülemordoviitsiumi suruda kahe lademe raamidesse. Aastaks 2003 oli aga selgunud, et tegemist on võimatu ülesandega ja nii võeti vastu otsus tunnustada Hirnanti ladet  selle ladestiku kolmanda lademena.

Lademe alumist piiri määratleb graptoliit *[[Metabolograptus extraordinarius]]*e esmakordne ilmumine Wangjiawani piirpaljandi põhjalõigus Yichangi linna lähistel Hubeis, lademe ülempiiri märgib   graptoliit *[[Akidograptus ascensus]]*e esmakordne ilmumine Dob's Linni piirpaljandis Šotimaal. 

Hirnanti lade lasub Katy lademel ja see lamab Rhuddani lademe all. Lademe vanus on 445,6...443,7 miljonit aastat. Eestis vastab sellele Porkuni lade.

Nii Suurbritannia, Hiina kui ka  Vahemere&Põhja-Gondwana regionaalses stratigraafias on kasutusel Hirnanti lade, kuigi viimases on see rahvusvahelisest veidi pikem periood ja nii kasutatakse selle kohta ka paralleelnimetust Kosovo lade. Põhja-Ameerikas vastab sellele Gamachi lade. Austraalias vastab sellele Bolinda lademe ülemine osa. Suurbritannia regionaalses stratigraafias lasub Hirnanti lade Rawthey lademel, Hiinas Chientangkiangi lademel. Kosovo lade lasub Kralodvori lademel.

Hirnanti lademe moodustumise ajal leidis aset Ordoviitsiumi lõpu väljasuremine, mis jätkus ka hilisema Rhuddani lademe moodustumise ajal.

## Viited
Ohrigstad

**Ohrigstad** on asula Lõuna-Aafrika Vabariigis Limpopo provintsis Sekhukhune ringkonnas Fetakgomo Tubatse vallas.

Ohrigstad on asutatud 1845. aastal.

Lõuna-Aafrika Vabariigi 2011. aasta rahvaloenduse andmetel oli Ohrigstadi elanikest valgeid 48,94%, mustanahalisi aafriklasi 48,56%, India või Aasia päritolu inimesi 0,19%, värvilisi 0,19% ja teisi 2,11%. Afrikaani keelt pidas emakeeleks 45,11% inimesi, pedi keelt 35,70%, inglise keelt 6,53%, tsonga keelt 4,61%, svaasi keelt 2,69% ja suulu keelt 1,54%.

## Viited
August Mahoni

**August Mahoni** (7. august (vkj)/ 19. august 1889 Kehtna vald, Rapla kihelkond, Harjumaa – 21. august 1948) oli eesti notar.

Mahoni sündis taluomaniku pojana.

Hariduse omandas ta Treffneri eragümnaasiumis ja lõpetas Pärnus gümnaasiumi. Hiljem õppis Tartu ülikooli õigusteaduskonnas.

Töötanud Gattšina notari Bari abina, juhtides seal suuremat notarikontorit

Eesti iseseisvuse algul oli ta üks esimesi, kes astus Eesti riigi teenistusse. Oli Ajutise Valitsuse esimene kantseleiülem, hiljem Ajutise Valitsuse Põhja-Eesti peavoliniku asjaajaja, Kohtuministeeriumi asjade valitseja, mille järel nimetatud kohtuministri abi. Viimases ametis oli ta pikemat aega kuni 1929. aastani ning ühtlasi oli ta Vangimajade Peavalitsuse ülem. Kohtuministri abina oli tegev loendamatute seaduste väljatöötamisel.

1929. aastal nimetati notariks Tallinna. Eesti Notarite Ühing valis asutamisel, 1933. aastal, Mahoni oma esimeheks, see amet püsis 1940. aastani, mil Nõukogude okupatsioonivõim määras ta notariaalkontori juhatajaks, mistõttu ta vangistati Saksa teise okupatsiooni ajal sügisel 1941.

Peale notarite kutselise organiseerimistöö töötas Mahoni kaasa ka loendamatutes teistes seltskondlikes organisatsioonides. Pikemat aega oli Vangide Hooldamise Seltsi esimees, kuulus Kaitseliidu Toompea malevkonda, oli Toomkoguduse nõukogu liige, Välis-Eesti Ühingu liige ning töötas veel mitmes teises organisatsioonis.

Saksa teise okupatsiooni ajal sügisel 1941 vangistati, oli Keskvanglas. On levinud arvamus, et ta hukati sügisel, tõenäoliselt oktoobri teisel poolel 1941. Tegelikult elas ta üle vangistuse ja sõja ning suri juba uue Nõukogude okupatsiooni ajal Eestis.

## Tunnustus
*1938 Valgetähe III klassi teenetemärk

## Viited
Laersdrif

**Laersdrif** on asula Lõuna-Aafrika Vabariigis Limpopo provintsis Sekhukhune ringkonnas Elias Motsoaledi vallas.

Laersdrif on asutatud 1907. aastal.

Lõuna-Aafrika Vabariigi 2011. aasta rahvaloenduse andmetel oli Laersdrifi elanikest mustanahalisi aafriklasi 96,08%, valgeid 2,61%, värvilisi 0,86% ja India või Aasia päritolu inimesi 0,45%. Pedi keelt pidas emakeeleks 49,14%, ndebele keelt 37,96%, suulu keelt 4,73%, afrikaani keelt 3,61%, inglise keelt 1,85% ja svaasi keelt 1,62%.

## Viited
Orange Farm

**Orange Farm** on linn (*[[township]]*) Lõuna-Aafrika Vabariigis Gautengi provintsis Johannesburgi linnaringkonnas.

Orange Farm on rajatud 1988. aastal.

Lõuna-Aafrika Vabariigi 2011. aasta rahvaloenduse andmetel oli Orange Farmi elanikest mustanahalisi aafriklasi 99,34%, värvilisi 0,30% India või Aasia päritolu inimesi 0,08% valgeid 0,07% ja teisi 0,22%. Suulu keelt pidas emakeeleks 44,53%, sotho keelt 29,09%, koosa keelt 9,50%, tsonga keelt 4,08%, tsvana keelt 3,11%, pedi keelt 1,88%, ndebele keelt 1,57%, venda keelt 1,36% ja inglise keelt 1,12%.

## Viited
Alicedale

**Alicedale** on asula Lõuna-Aafrika Vabariigis Ida-Kapimaa provintsis Sarah Baartmani ringkonnas Makana vallas.

Lõuna-Aafrika Vabariigi 2011. aasta rahvaloenduse andmetel oli Alicedale'i elanikest mustanahalisi aafriklasi 57,1% värvilisi 40,9%, valgeid 1,2%, India või Aasia päritolu inimesi 0,3% ja teisi 0,5%. Koosa keelt pidas emakeeleks 51,9%, afrikaani keelt 43,7%, inglise keelt 2,2% ja teisi 2,1%.

## Viited
Riebeek East

**Riebeek East** (afrikaani keeles **Riebeek-Oos**) on küla Lõuna-Aafrika Vabariigis Ida-Kapimaa provintsis Sarah Baartmani ringkonnas Makana vallas.

Lõuna-Aafrika Vabariigi 2011. aasta rahvaloenduse andmetel oli Riebeek Easti elanikest mustanahalisi aafriklasi 65,87%, värvilisi 26,56%, valgeid 7,30%, India või Aasia päritolu inimesi 0,13% ja teisi 0,13%. Koosa keelt pidas emakeeleks 63,75%, afrikaani keelt 32,27% ja inglise keelt 2,92%.

## Viited
Ferdinand Mannlicher

**Ferdinand Ritter von Mannlicher** (30. jaanuaril 1848 Mainz – 20. jaanuaril 1904  Vienna) oli Austria relvameister. 

## Leiutised
Loetletud on valik tähelepanuväärseimaid Mannlicher leiutisi.

### Vintpüssid
* Mannlicher Modell 1885
* Mannlicher Modell 1886
* Mannlicher Modell 1888
* Mannlicher Modell 1893
* Mannlicher Modell 1895
* Mannlicher M1895
* Mannlicher-Schönauer
### Karabiinid
* Mannlicher Modell 1890
### Püstolid
* Steyr Mannlicher M1894
* Steyr Mannlicher M1896
* Steyr Mannlicher M1903
## Viited

## Välislingid
*
Melvin Conway

**Melvin Edward Conway** on arvutiteadlane, programmeerija ja häkker, kes sõnastas seaduspära, mis on nüüd tuntud kui Conway seadus: "organisatsioonid, mis loovad süsteeme, loovad neid reeglina koopiana iseenda kommunikatsiooniliinidest ja struktuurist."
Shakaskraal

**Shakaskraal** on linn Lõuna-Aafrika Vabariigis KwaZulu-Natali provintsis iLembe ringkonnas.

Lõuna-Aafrika Vabariigi 2011. aasta rahvaloenduse andmetel oli Shakaskraali elanikest India või Aasia päritolu inimesi 74,12%, mustanahalisi aafriklasi 22,21%, värvilisi 2,37%, valgeid 0,30% ja teisi 1,03%. Inglise keelt pidas emakeeleks 78,43% inimesi, suulu keelt 14,08%, koosa keelt 1,58% ja afrikaani keelt 1,58%.

## Viited
Mtunzini

**Mtunzini** on linn Lõuna-Aafrika Vabariigis KwaZulu-Natali provintsis King Cetshwayo ringkonnas. Linn asub India ookeani rannikul.

Lõuna-Aafrika Vabariigi 2011. aasta rahvaloenduse andmetel oli Mtunzini elanikest valgeid 71,99%, mustanahalisi aafriklasi 25,10%, India või Aasia päritolu inimesi 1,27%, värvilisi 1,23% ja teisi 0,41%. Inglise keelt pidas emakeeleks 48,93% inimesi, afrikaani keelt 33,55% ja suulu keelt 14,63%.

## Viited
Rahaturuinstrument

Rahaturuinstrumendid on võlakirjad, mis annavad omanikule tingimusteta õiguse kindlaksmääratud rahasumma saamiseks. Selliste instrumentidega kaubeldakse tavaliselt organiseeritud turgudel ja need on soodushinnaga. Allahindlus sõltub intressimäärast ja lõpptähtajani jäänud ajast. 

Rahaturuinstrumentideks on keskpanga reservid, riiklikud väärtpaberid, lühiajalised deposiidisertifikaadid, kommertsväärtpaberid, diskonteeritud vekslid, lühiajalised munitsipaalväärtpaberid, repod, eurodollarideposiidid. 

Rahainstrumendid on investeerimisfondide seaduse tähenduses väärtpaberiteks loetud võlakirjad, kommertspaberid ja hoiuse sertifikaadid (CD). Rahainstrumentideks loetakse neid tingimustel:  
# Instrument ei kehti rohkem kui üks aasta.
# Instrumendi annab välja riik, kohalik omavalitsus, avalik-õiguslik juriidiline isik või äriühing.
# Eestis asuva emitendi poolt välja antud võlakiri või kommertspaber on Eesti väärtpaberite keskregistrisse sisse kantud.
# Instrumendi väljaandja asukoht on Eestis, Euroopa Liidu liikmesriigis või riigis, mis on seadusega kehtestatud nimekirjas. 

Eestis tuleb rahaturuinstrumentide kasutuse korral arvestada ka kehtivaid õiguspiiranguid. Seda määrab seadus „nõuded rahaturuinstrumendi, millesse võib avatud avaliku investeerimisfondi vara investeerida, emitendile“, seaduse leiab Riigi Teatajast. 

## Viited
Southbroom

**Southbroom** on asula Lõuna-Aafrika Vabariigis KwaZulu-Natali provintsis Ugu ringkonnas.

Southbroom on ametlikult asutatud 1933. aastal.

Lõuna-Aafrika Vabariigi 2011. aasta rahvaloenduse andmetel oli Southbroomi elanikest valgeid 73,13%, mustanahalisi aafriklasi 25,57%, värvilisi 0,50%, India või Aasia päritolu inimesi 0,43% ja teisi 0,37%. Inglise keelt pidas emakeeleks 54,16% inimesi, afrikaani keelt 24,56%, suulu keelt 11,34% ja koosa keelt 4,72%.

## Viited
Zuidas

**Zuidas** (hollandi keeles 'lõunatelg') on kiiresti arenev ärikeskus Hollandis Amsterdami lõunaosas. See asub magistraaltee A10 ääres.

Piirkonnas paikneb rahvusvahelisi ettevõtteid, naabruskonnas asuvad näiteks ABN-Amro ja Akzo Nobeli peakontorid, 2018. aasta 28. mail pandi nurgakivi Brexitiga seotult Londonist lahkuva Euroopa Ravimiameti (*European Medicines Agency*) uuele hoonele.


Toyo Ito-1-.JPG|Ito Tower
INGHouse1.jpg|ING House (hüüdnimi *King*)
TheRock Zuidas.JPG|The Rock
Viñoly_Tower_00341.JPG|Viñoly&#160;Tower

## Viited
Sony Turbo

**Sony Turbo** on ülemaailmne telekanal, mis näitab sarju ja autosaateid. Kanal on nähtav ka Eestis. 2021. aastal nimetati kanal Baltimaades Duo 6-ks.
Euroopa Ravimiamet

**Euroopa Ravimiamet** (inglise keeles *European Medicines Agency*; **EMA**) on Euroopa Liidu organ, mis tegeleb inimtervishoius ja veterinaarias kasutatavate ravimite teadusliku hindamise, jälgimise ja ohutuse järelevalvega.

EMA asutati 1995. aastal ja kandis kuni 2004. aastani nime European Agency for the Evaluation of Medicinal Products ehk European Medicines Evaluation Agency (EMEA).

Ameti tegevust reguleerib Euroopa Parlamendi ja nõukogu määrus (EÜ) nr 726/2004.

2019. aasta märtsis kolis senini Londonis asunud amet seoses Suurbritannia lahkumisega Euroopa Liidust Hollandisse Amsterdami Zuidase naabruskonda.

## Viited
Juan Carlos Arce

**Juan Carlos Arce Justiniano** (sündinud 10. aprillil 1985 Santa Cruz de la Sierras) on Boliivia jalgpallur. Ta mängib Boliivia kõrgliiga klubis Always Ready ja Boliivia jalgpallikoondises ründajana.

Ta alustas klubikarjääri 2003. aastal Boliivia kõrgliiga klubis Oriente Petrolero. Aastatel 2006–2009 oli ta laenul põhiliselt välisklubides: 2006. aastal Brasiilias Portuguesas, 2007. aastal Brasiilias Corinthians, 2007–2008 Kataris Al-Arabis, 2008. aastal Lõuna-Koreas Seongnamis ja 2009. aastal taas Brasiilias Sport Club do Recifes. 2010. aastal sõlmis ta kolme aasta pikkuse lepingu Venemaa kõrgliiga klubiga Groznõi Ahmat, kuid 2010. aasta hooajal pidas ta klubi meeskonnas 20 mängu, aga ei löönud ühtegi väravat, mistõttu suundus ta juba järgmisel hooajal tagasi Boliiviasse.

2011. aastal liitus ta Boliivia kõrgliiga klubiga Oriente Petrolero. Järgmisel aastal suundus ta Club Bolívar, kellega tuli Boliivia meistriks kuuel korral. Alates 2021. aastast mängib ta Boliivia kõrgliiga klubis Always Ready.

Debüüdi Boliivia jalgpallikoondises tegi Acre 2004. aastal. Esimese värava lõi ta koondise särgis 15. novembril 2006 sõprusmängus El Salvadori vastu. Ta on kuulunud Boliivia koondisse 2004., 2007. ja 2011. ja 2021. aasta Copa Américal ning 2016. aastal Copa América Centenariol. 2007. aasta Copa América esimeses alagrupimängus lõi ta värava Venezuela vastu ja 2016. aasta Copa América Centenario esimeses alagrupimängus Panama vastu.

## Saavutused
;Bolívar
*Boliivia jalgpalliliiga (6): 2012/2013 Clausura, 2014/2015 Apertura, 2014/2015 Clausura, 2016/2017 Apertura Adecuación, 2016/2017 Clausura, 2019 Apertura

## Viited
Steyr Mannlicher

**Steyr Mannlicher GmbH** on Austria käsitulirelvade tootja, mille peakorter asub St. Ulrich bei Steyr linnas. 

## Vaata ka
*Steyr-Daimler-Puch AG
*Steyr Sportwaffen GmbH

## Välislingid
*Steyr Arms
Aereeritud aunkompostimine

**Aereeritud aunkompostimine** ehk **õhustatud aunkompostimine** on kompostimise meetod, mille puhul asetatakse biojäätmete segu enamasti perforeeritud torustikule, mis tagab aunas kontrollitud õhuringluse (aeratsioon). Tehnoloogiat võib kasutada nii avatud kui ka kaetud aunade puhul ja suletud konteinerites. Meetod on keerulisem ja kallim kui passiivne aunkompostimine. Seetõttu kasutatakse seda tavaliselt suuremates kompostiettevõtetes. Sellegipoolest on aeratsioonisüsteeme eri mõõtmetes, alustades väikestest kuni suurte ja tööstuslikeni.

## Aeratsioonisüsteem
**Aeratsioonisüsteem** tagab kiire biolagunemise ja sobib hästi ettevõtetesse, mis käitlevad suurtes kogustes märga orgaanilist materjali. 

Aeratsioonisüsteemiga puhutakse õhku kompostimassi sisse või tõmmatakse sealt välja. Aereerimiseks vajalikud torud saab asetada kanalitesse, põrandale või paigaldada auna koostamise ajal kompostihunnikusse.   

Suurte süsteemide puhul on aeratsioonisüsteemile lisatud automaatne seiresüsteem, mis kontrollib ja reguleerib õhuvoolu. Väiksemate süsteemide puhul võib kasutada ka manuaalseid seiremeetodeid. 

Meetodi eeliseks on võime hoida mikroobide elutegevuseks vajalikku niiskuse- ja hapnikusisaldust. Aereerimisega tagatakse kompostimisprotsessi maksimaalne efektiivsus, vältides samal ajal liiga kõrget temperatuuri, mis võib süsteemi katkestada. Samas tuleb jälgida, et liiga aktiivne aereerimine võib komposti maha jahutada, mis samuti pärsib orgaanilise aine lagundamist. Efektiivselt töötavas kompostiaunas hävinevad ka patogeenid ja umbrohuseemned. Aereeritud süsteem on tavaliselt töös 14–28 päeva, misjärel efektiivne kompostimisprotsess lõpeb ning temperatuur kompostis langeb. 

Aeratsioonisüsteem lihtsustab biofiltrite kasutust, millega saab eraldada tahkeid osakesi ja leevendada ebameeldivate lõhnade teket. Samas tuleb jälgida, et kompostis tagatakse vajalik niiskusesisaldus, kuna õhustamine võib kompostisegu liigselt kuivatada.

## Viited
Bruno Fernandes

**Bruno Miguel Borges Fernandes** (sündinud 8. septembril 1994 Maias) on Portugali jalgpallur, kes mängib poolkaitsjana Inglismaa Premier League'i klubis Manchester United ja Portugali jalgpallikoondises.

2012. aastal liitus ta Itaalia esiliiga klubiga Novara Calcio. Debüüdi klubi esindusmeeskonnas tegi ta juba samal hooajal. 2013. aasta suvel sõlmis ta lepingu Itaalia kõrgliiga klubiga Udinese. Debüüdi Itaalia kõrgliigas tegi ta 3. novembril mängus Milano Interi vastu. Esimese värava lõi ta liigas sama aasta 7. detsembril mängus Napoli vastu.

2016. aasta augustis liitus ta teise Itaalia kõrgliiga klubi, Sampdoriaga. Klubi meeskonnas tegi ta debüüdi 28. augustil mängus Atalanta vastu. Esimese värava lõi ta Sampdoria särgis sama aasta 26. septembril mängus Cagliari vastu. Lisaks kuulus 2016. aasta suveolümpiamängudel Portugali olümpiakoondisse.

2017. aasta juunis sõlmis ta viie aasta pikkuse lepingu Lissaboni Sportinguga. Arvatav üleminekusumma oli 8,5 miljonit eurot. Oma viies esimeses mängus Portugali kõrgliigas lõi ta neli väravat, sealhulgas kaks väravat Vitória de Guimarãesi vastu. Ta lõi sel hooajal kokku 16 väravat, sealhulgas 11 väravat liigas, olles sellega Sportingu paremuselt teine väravakütt sel hooajal.

2018. ja 2019. aastal Fernandes valiti Portugali kõrgliiga hooaja parimaks mängijaks. Hooajal 2018–2019 lõi ta liigas 20 väravat, millega oli ta liigas resultatiivsuselt teine mängija.

2020. aasta jaanuaris siirdus ta Manchester Unitedi. Arvatav üleminekusumma oli kuni 80 miljoni eurot (67,6 miljonit naelsterlingit). Ta sõlmis klubiga viie ja poole aasta pikkuse lepingu. 2020. aasta veebruaris ja juunis valiti ta Premier League'i kuu parimaks mängijaks ning hooaja lõpus Manchester Unitedi hooaja parimaks mängijaks. 2023. aasta juulist on ta Manchester Unitedi kapten.

Debüüdi Portugali jalgpallikoondises tegi Fernandes 10. novembril 2017 sõprusmängus Saudi Araabia vastu. Esimese värava lõi ta koondise särgis 7. juunil 2018 sõprusmängus Alžeeria vastu. Ta kuulus Portugali koondisse 2018. aasta maailmameistrivõistlustel. 

## Saavutused
;Sporting
*Taça de Portugal: 2018–19
*Taça da Liga: 2017–18, 2018–19

## Viited

## Välislingid
Ukraina õigeusu kirikute ühendkogu

**Ukraina õigeusu kirikute ühendkogu** (ukraina keeles Об'єднавчий собор українських православних церков) oli 15. detsembril 2018 Kiievis Püha Sofia peakirikus toimunud Ukraina Õigeusu Kiriku asutav kogu. 

## Ukraina õigeusklike ühendamine
11. oktoobril 2018 teatas Konstantinoopoli patriarhaat, et jätkab "Ukraina kirikule" (*Church of Ukraine*) autokefaalia andmise idee elluviimist.

## Osalejad
Kirikukogu kutsus kokku Konstantinoopoli patriarh Bartholomeos I, kes saatis kutsed osalemiseks Ukraina kõigi õigeusu kirikute – Kiievi Patriarhaadi Ukraina Õigeusu Kiriku (KPUÕK), Ukraina Autokefaalse Õigeusu Kiriku (UAÕK) ja Moskva Patriarhaadi Ukraina Õigeusu Kiriku (MPUÕK) – piiskoppidele. Asutav kogu kutsuti kokku kohaliku kiriku kogu formaadis: iga kutsutud piiskopiga tuli kaasa üks tema piiskopkonna vaimulik ja ilmik või munk. Kutsutud piiskoppidest osalesid kõik 42 KPUÕK piiskoppi, kõik 12 UAÕK piiskoppi ja 2 73-st MPUÕK piiskopist. Kirikukogu juhatasid ühiselt Konstantinoopoli patriarhi määratud eksarh, Gallia metropoliit Emmanuel (Adamakis) ja Ukraina president Petro Porošenko. Ühendkogul ei osalenud MPUÕK Tšerkassõ ja Kanivi metropoliit Sofronius, kes oli selles kirikus üks autokefaalia pooldaja.

## Otsused

Päevakorras oli kohaliku autokefaalse Ukraina Õigeusu Kiriku (UÕK) asutamine, selle põhikirja kinnitamine ja kirikupea valimine. Ühendkogu hääletas UÕK asutamise poolt ja kinnitas põhikirja. Kirikupeaks valiti Kiievi Patriarhaadi Ukraina Õigeusu Kiriku Perejaslavi ja Bila Tserkva metropoliit Epifanius (Dumenko). Uue kiriku eestseisja tiitliks sai Kiievi ja kogu Ukraina metropoliit, sest kirik asutati metropooliana.

## Vaata ka
*Ukraina Õigeusu Kiriku ajalugu

## Viited
2018. aasta ujumise lühiraja maailmameistrivõistlused

**2018. aasta ujumise lühiraja maailmameistrivõistlused** olid **14.** maailmameistrivõistlused lühiraja ujumises, mis toimusid 11.–16. detsembrini Hiinas Hangzhous.

## Eestlaste osalemine

## Tulemused
### Mehed
### Naised

## Medalitabel

## Välislingid
* 2018. aasta ujumise lühiraja maailmameistrivõistlused FINA kodulehel
* Kõik tulemused
Malcom

**Malcom** võib viidata järgnevale:

## Inimesed
* Malcolm (eesnimi)

* Malcom (jalgpallur) (Malcom Filipe Silva de Oliveira; sündinud 1997), Brasiilia jalgpallur
* Malcom I, Šoti kuningas
* Malcom II, Šoti kuningas
* Malcom III, Šoti kuningas
* Malcom IV, Šoti kuningas
* Norman Malcolm, Ameerika Ühendriikide filosoof
* Malcolm Ranjith, Colombo peapiiskop
* Malcolm X, Ameerika Ühendriikide vaimulik ja inimõiguste eest võitleja

## Kohad
* Malcolm (Iowa), linn Iowa osariigis
* Malcolm (Nebraska), küla Nebraska osariigis

## Muu
* Malcolm Lincoln, Eesti ansambel
* Imelaps Malcolm (*Malcolm in the Middle*), Ameerika Ühendriikide telesari
Ottoshoop

**Ottoshoop** on linn Lõuna-Aafrika Vabariigi Loodeprovintsis Ngaka Modiri Molema ringkonnas.

1875. aastal leiti piirkonnas kulda. Linn asutati 1876. aastal.

Lõuna-Aafrika Vabariigi 2011. aasta rahvaloenduse andmetel oli Ottoshoopi elanikest mustanahalisi aafriklasi 93,15%, valgeid 4,80%, värvilisi 1,37%, India või Aasia päritolu inimesi 0,64% ja teisi 0,05%. Tsvana keelt pidas emakeeleks 85,96% inimesi, afrikaani keelt 6,14%, inglise keelt 2,43% ja suulu keelt 2,37%.

## Viited